Diari Oficial de la Generalitat Valenciana


Sumari del DOGV 8967, del 04-12-2020 (2020/10341)

Notificació de la sentència dictada en el procediment ordinari número 562/2017.
-------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10514


Organisme emissor
:   Jutjat de Primera Instància i Instrucció número 2 de Catarroja

Tipus de document
:   Edicte

Notificació de la sentència dictada en el procediment ordinari número 562/2017. [2020/10386]  
De: Banco Bilbao Vizcaya Argentaria, SA.  
Procurador: José Emiliano Navarro Tomás.  
Contra: Sandra Ximena Pinto Garcés i Edgar Manuel Quinaluisa Rodríguez.  
 Encarnación Cabeza Rodríguez, lletrada de l'Administració de justícia i del Jutjat de Primera Instància 2 de Catarroja, faig saber, que en el procediment ordinari número 562/17 seguit davant aquest jutjat a instàncies del BBVA, SA, contra Sandra Ximena Pinto Garcés i Edgar Manuel Quinaluisa Rodríguez, s'ha dictat la sentència que té l'encapçalament i la part dispositiva que, literalment, són com diuen a continuació:  
  
«Sentència número 2/19  
Catarroja, 3 de gener de 2019.  
María José Pelechá García, magistrada jutgessa del Jutjat de Primera Instància i Instrucció número 2 de Catarroja, he vist les actuacions de judici ordinari número 562/17, promogudes a instàncies de BBVA, SA, representat pel procurador José E. Navarro Tomás i assistit pel lletrat José Morata Aldea contra Edgar Manuel Quinaluisa Rodríguez i Sandra Ximena Pinto Garcés en situació de rebel·lia processal.  
Dispositiva  
Estime la demanda promoguda per BBVA, SA, representada pel procurador José E. Navarro contra Edgar Manuel Quinaluisa Rodríguez i Sandra Ximena Pinto Garcés.  
Declare el venciment anticipat de l'obligació total de pagament derivada del contracte de préstec hipotecari subscrit en data 15 de febrer de 2007 davant el notari de València Juan Boyer Belenguer amb número de protocol 688 que va ser objecte de novació mitjançant una escriptura atorgada el dia 25 d'agost de 2009 davant el notari de València Diego Simó Sevilla, amb número 1.844 del seu protocol per pèrdua del termini davant l'incompliment de l'obligació essencial del préstec i en conseqüència condemne a Edgar Manuel Quinaluisa i Sandra Ximena Pinto Garcés, al pagament de la totalitat de les quantitats degudes per principal així com per interessos ordinaris reportats fins la data d'interposició de la demanda que ascendeixen a la quantitat de 151.776,52 euros així com dels interessos moratoris que es reporten des de la interpel·lació judicial i fins al complet pagament de les quantitats degudes.  
  
Aquestes quantitats podran realitzar-se, en execució de sentència, amb càrrec a la garantia hipotecària atorgada a favor de la part actora sobre la finca en el Registre de la Propietat numere 2 de Torrent, tom 2432, llibre 101, foli 198, finca 3455 de Sedaví i això sense perjudici de totes les altres possibles mesures executives que pogueren sol·licitar-se i acordar-se en execució de sentència.  
Amb condemna expressa de les costes a la part demandada.  
Notifiqueu aquesta resolució a les parts, i feu-les saber que aquesta no és ferma i que contra aquesta es pot interposar un recurs d'apel·lació, del qual coneixerà l'Audiència Provincial de València, dins dels vint dies següents comptats a partir de la seua notificació.  
Aquesta és la meua sentència, de la qual es portarà un testimoniatge a les actuacions que l'han motivada, quedant l'original en el llibre de sentències, la pronuncie, mane i signe.»  
  
I atés que aquests demandats, Sandra Ximena Pinto Garcés i Edgar Manuel Quinaluisa Rodríguez, es troben en parador ignorat, expedisc aquest edicte a fi que servisca de notificació en forma a aquests.  
  
Catarroja, 9 d'abril de 2019.- La lletrada de l'Administració de justícia: Encarnación Cabeza Rodríguez.